**ИЗИСКВАНИЯ КЪМ АВТОРИТЕ**

**ОБЩА ИНФОРМАЦИЯ**

1. В списание „Филологияя“ се приемат за рецензиране статии (студии, прегледи, доклади, казуси, глави от книги, дискусии, редакторски материали) в тематичните области: общо и приложно езикознание, литературознание, превод, културология и методика на чуждоезиковото обучение със специален фокус върху интердисциплинарните и граничните изследвания, мултилингвизма и транскултурализма. Обемът на статиите е до 20 стандартни страници. Публикациите в списание „Филология“ са на английски, френски, немски, испански, италиански, португалски, руски или на български език (с резюме на български и на английски език и библиография на български и английски).

2. Текстовете на предлаганите статии се представят в Редакционната колегия на <https://su.b-smart.tech/> , или на адрес: philologia@uni-sofia.bg.

3. Постъпилите ръкописи се преглеждат за съответствие с изискванията към авторите от член на редакционната колегия, определен от председателя на Редакционния съвет. Ръкописи, които не отговарят на изискванията, се връщат за доработка на авторите. Останалите ръкописи се допускат за рецензиране. Членовете на Редакционния съвет могат да публикуват статии в списанието при стриктно спазване на условията и стандартите на списанието.

4. Редакционната колегия определя за всяка от постъпилите статии по двама рецензенти. Рецензиите се изготвят в срокове, определени от Редакционната колегия и в съответствие с неговите изисквания към рецензентите.

5. Рецензирането на статиите се извършва в съответствие със стандартите за оценка на постъпващите ръкописи чрез системата на двойносляпа проверка (double-blind peer review). При оценката на рецензентите водеща роля имат критериите: обхват на изследването, новост на изследваните проблеми, оригиналност на приносите, съответствие между заглавието и съдържанието, логика на структурата и последователност на изложението, адекватност на методологията, обоснованост на резултатите, доказване на тезата, приложимост на резултатите, обоснованост на изводите и заключенията, коректност и актуалност на цитиранията, научност и яснота на стила на изложение.

6. Окончателното решение за публикуване се взема от Редакционната колегия на основата на заключенията в рецензиите. Решението може да бъде за публикуване без промени, за публикуване след отразяване на направени препоръки в рецензиите, за отказ за публикуване. При решение за отразяване на препоръки, авторите преработват ръкописите и представят в Редакционната колегия доклад за тяхното отразяване в определен от него срок, на основата на който Редакционната колегия взема решение за публикуване или отказ за публикуване.

7. При противоречивост на заключенията в рецензиите, Редакционната колегия може да определи допълнителен рецензент (рецензенти).

**ИЗИСКВАНИЯ КЪМ ОФОРМЛЕНИЕТО И СТРУКТУРАТА НА СТАТИИТЕ**

8. Предлаганите за рецензиране статии трябва да бъдат във формат на Word документ, както следва:

* Шрифт: Times New Roman 12;
* Форматиране на страниците: Page Setup: Top: 2,5 см, Bottom: 2,5 см, Left: 2,5 см, Right: 2,5 см
* Line Spacing: 1,5 lines; First Line: 1,5 см; Paper Size: A4.

9. Основните структурни елементи на статиите са както следва:

* Начална страница;
* Въведение
* Основно изложение
* Заключение
* Референции

10. **Начална страница (страници)**

Началната страница включва:

**Заглавие на статията** (препоръчително е заглавието на статията да е кратко (5-10 думи) и да представя основната тема на изследването);

**Имена на автора** (авторите) Всички съавтори трябва да се добавят при подаването на ръкописа в ScholarOne и да бъдат подредени с коректна последователност ; **авторът** (авторите) се представя с **научна степен,**  **академична длъжност, e-mail на кореспондиращия автор, име и адрес на академичната институция**;

**Резюме**. Резюмето на публикациите, независимо на какъв език са написани, е на български и на английски език. То трябва да е кратко и ясно, като сбито съдържа следните елементи:

* Въведение (“фон” на изследването) (задължително);
* Цел и задачи на изследването (задължително);
* Приложена методология (“постановка на изследването”) (задължително);
* Постигнати основни резултати (задължително);
* Изводи (заключения) (задължително);
* Ограничения на изследването и последици (ако има такива);
* Практически последици (ако има такива);
* Оригиналност/стойност (задължително);

**Максималната дължина на резюмето не трябва да надвишава 250 думи**.

**Ключови думи** (посочват се до 5 ключови думи на български и английски език).

**Класификация на статиите.** Авторите трябва да категоризират своите документи, което е част от процеса на представяне на работата им. Списъка с категории може да видите по-долу и трябва да изберете тази, до която най-много се доближава вашия документ.

* Научно изследване. Тази категория покрива такива документи, които дават информация относно всякакви изследвания, направени от автора/ите. Това изследване може да е свързано с конструирането или тестването на модел или рамка, изследване на действия, тестване на данни, маркетингово изследване или обзор, емпирично, научно или клинично изследване.
* Гледна точка. Всеки документ, в който съдържанието зависи от авторското мнение или интерпретация. В тази категория се включват и журналистически статии.
* Техническо изследване. Описва и оценява технически продукти, процеси и услуги.
* Концептуално изследване. Тези документи не се базират на изследване, а създават хипотези. Тези документи са по-скоро дедуктивни и покриват философски дискусии и сравнително изследване на нечия друга работа или мислене.
* Казус. Казусите описват фактически интервенции или опит в самата организация. Те могат да са субективни и не могат генерално да се оприличат като изследване. Описанието на съдебен казус или хипотетичен казус се използва като обучаващ метод, който също може да бъде причислен към тази категория.
* Литературен очерк. Очаквано е, че всички видове документи цитират някаква подобна литература, така че тази категория трябва да се използва само ако основната цел на документа е да анотира и/или критикува литературата в определена област. Може да бъде селективна библиография, която дава съвет относно информационните източници или може да бъде подробен в това, като целта на документа е да даде информация на основните сътрудници за направата на дадена тема и да изучи техните различни гледни точки.
* Генерален преглед. Тази категория покрива тези документи, които предоставят основен преглед или историческо изследване на някаква концепция, техника или феномен. Тези документи са по-скоро описателни от рода на „как да” отколкото дедуктивни

**Данни за автора (авторите)**. Данните включват пълни имена, академична длъжност и научна степен, последна месторабота и по преценка предишни такива, е-mail адрес за кореспонденция (до 40 думи за автор).

11. **Въведение**

Въведението има за цел да убеди читателите, че публикуваната разработка съдържа новост и е приложима, като отговаря на следните въпроси:

* Какъв е проблемът?
* Има ли някакви съществуващи решения (посочва се степента на проучване на проблема към момента)?
* Кои са най добрите решения, според автора?
* Какво е основното ограничение на изследването?
* Какво се очаква да се постигне от автора с направеното изследване?

12. **Основно изложение**

Основното изложение се структурира в отделни раздели, разграничени със свои заглавия (Заглавията трябва да бъдат кратки, с ясна индикация за разликите между тяхната йерархия. Предпочитаният формат за изписване на основните заглавия е те да бъдат удебелени, а подзаглавията да бъдат изписани с наклонен шрифт. Шрифт - Times New Roman 12, главни букви, ляво подравняване).

Основното изложение включва:

**Цел и задачи на изследването**. Те трябва да осигурят разбирането за фокуса на публикацията и да аргументират нейната структура. След тях е необходимо да се посочи:

* каква е значимостта на материала;
* защо е важен и оригинален;
* за кого е предназначена публикацията.

Допълнително могат да бъдат коментирани потенциалната полезност за практиката, значимостта за бъдещи изследвания, по-подробно ограниченията на изследването и др.

**Основна теза и хипотеза (хипотези) на изследването**. Представят се аргументите на автора за тяхната обоснованост.

**Приложена методология и методика**. Авторът трябва да посочи основните използвани от него методи под обособено за това заглавие. Той трябва да демонстрира, че методологията е стабилна и подходяща за постигане на целите. Очаква се авторът да се съсредоточи върху главната тема, като посочи основните етапи на своите изследвания, използваните от него методи, влияния, които определят избрания от него подход, да приведе аргументи за това, защо е избрал специални примери и др..

**Постигнати основни резултати**. Когато се представят резултатите, е важно авторът да се фокусира само върху най-важното. Публикацията трябва да съдържа само основните факти и тези с по-широко значение, без да се дават много подробности за всяка възможна статистика. Ако разработката изобилства със статистически данни, е възможно те да преобладават пред изводите и като цяло публикацията да бъде възприемана предимно като изброяване на факти, а не като научно изследване. Основната теза на автора трябва да е ясно проследима и стабилно доказана.

При описанието на резултатите авторът трябва да потърси отговори на следните въпроси:

* Предоставяте ли интерпретация за всеки един от представените от Вас резултати?;
* Резултатите Ви в съответствие ли са с това, което други изследователи са открили?;
* Има ли някакви разлики? Защо?;
* Има ли някакви ограничения?;
* Дискусията логично ли води до Вашето заключение?.

Важно е при представяне на резултатите да не се правят изявления, които надхвърлят онова, което резултатите могат да потвърдят.

13. **Заключение**

Общото правило е, че заключението не трябва да съдържа единствено обобщение на изследването (то се съдържа в резюмето). В заключението се дава отговор на зададения в началото на публикацията въпрос и се посочват възможностите за по-нататъшни изследвания. Добре би било да се разкрие как представените резултати ще се приложат в практиката и да се посочат ограниченията в това отношение. Макар и да се посочва как това изследване може да се приложи и разшири в бъдещи изследвания, не е прието тук да се въвежда нов материал или да се изтъква очевидното. В заключението следва да се подчертае онова, което е различно в изследователските резултати, онова, което се откроява в разработката или е неочаквано.

14. **Бележки**

Бележките трябва да се използват при крайна необходимост и да бъдат идентифицирани в текста с последователни номера, затворени в квадратни скоби и изброени в края на статията.

15. **Спонсориране на научното изследване**

Източниците на финансиране на научното изследване в статията, се представят в раздел „Признателност“. Описва се ролята на тези източници на финансиране в целия работен процес – от постановката на научното изследване до постигането на крайните резултати.

16. **Фигури**

Всички фигури (схеми, диаграми, скици, уеб страници/снимки на екрани и фотографски снимки) трябва да бъдат предадени в електронна форма. Те трябва да бъдат с високо качество, четливи и да бъдат номерирани с арабски цифри.

• Фигурите да бъдат правени по възможност в графични програми (Corel Draw, Adobe Illustrator, Adobe PhotoShop) или Excel. Да не бъдат във формат Picture, за да може да се коригира текстът в тях, ако е необходимо! Да се номерират последователно според реда на цитиране в текста. Номерацията и заглавията на фигурите се поставят под тях. Да се избягват много надписи вътре във фигурите.

• Снимки и сканирани изображения да бъдат правени на отделни файлове, за предпочитане в JPG или TIFF формат, а не вмъкнати в текста. Снимките трябва да са с добро качество и подходящи за печат. Цветни илюстрации се приемат по изключение след специално договаряне и евентуално заплащане на допълнителните разходи!

• За изработване на формули да се използва Word Equation. Номерата на формулите да се изписват в малки скоби в лявата част на страницата!

17. **Таблици**

Таблиците се изработват в Word Table или Excel. Номерират се последователно според цитирането им в текста. Всяка таблица трябва да има заглавие. Номерацията и заглавията на таблиците се поставят над тях. За предпочитане е тя да се събира на страницата, без да се обръща широката част на листа хоризонтално. Необходимите обяснения се дават под нея, като се означават със съответните символи/знаци.

18. **Референции**

Референции към други публикации трябва да бъдат изписани в стил Harvard и да бъдат внимателно проверени за пълнота, точност и съгласуваност.

Цитираните автори се представят по някой от следните начини:

• Фамилията на автора и година на публикация (напр. Adams, 2006);

• Цитиране на имена на фамилиите на двамата автори на публикацията и годината на публикуване (напр. Adams, Brown, 2006);

• При повече от трима автори, се изписва само името на първия автор и година на публикуване (напр. Adams et al., 2006)

Списъкът с референциите трябва да бъде посочен по азбучен ред в края на документа.

|  |  |
| --- | --- |
| *За Книги* | Фамилия, инициали (година), *Заглавие на книгата*, Издател, Място на издаване  Например: Harrow, R. (2005), *No Place to Hide*, Simon & Schuster, New York, NY. |
| *За глава на книга* | Фамилия, инициали (година), „Заглавие на главата”, Фамилия на редактора, Инициали, *Заглавие на книгата*, Издател, Място на публикация, страници.  Например: Calabrese, F.A. (2005), "The early pathways: theory to practice – a continuum", in Stankosky, M. (Ed.), *Creating the Discipline of Knowledge Management*, Elsevier, New York, NY, pp. 15-20. |
| *За списания* | Фамилия, инициали (година), „Заглавие на статията”, *Име на списанието,* том, брой, страници.  e.g. Capizzi, M.T. and Ferguson, R. (2005), "Loyalty trends for the twenty-first century", *Journal of Consumer Marketing*, Vol. 22 No. 2, pp. 72-80. |
| *За публикувани сборници* | Фамили, Инициали (година на публикация), „Заглавие на документа”, във Фамилия, Инициали, *Заглавие на публикуваната проява и място и дата, на които се е състояла*, Издател, Място на публикация, Номер на страниците.  e.g. Jakkilinki, R., Georgievski, M. and Sharda, N. (2007), "Connecting destinations with an ontology-based e-tourism planner", in *Information and communication technologies in tourism 2007 proceedings of the international conference in Ljubljana, Slovenia, 2007*, Springer-Verlag, Vienna, pp. 12-32 |
| *За непубликувани сборници* | Фамилия, Инициали (година), „Заглавие на документа”, документ представен на Името на Конференцията, дата на конференцията, място на конференцията, налично на: URL ако е свободно достъпно в интернет (дата на достъп)  e.g. Aumueller, D. (2005), "Semantic authoring and retrieval within a wiki", paper presented at the European Semantic Web Conference (ESWC), 29 May-1 June, Heraklion, Crete, available at: <http://dbs.uni-leipzig.de/file/aumueller05wiksar.pdf> (accessed 20 February 2007). |
| *За работни документи* | Фамилия, Инициали (година), „Заглавие на статията”, работен документ [брой ако е налиен], Институция или организация, Място на организацията, дата.  e.g. Moizer, P. (2003), "How published academic research can inform policy decisions: the case of mandatory rotation of audit appointments", working paper, Leeds University Business School, University of Leeds, Leeds, 28 March. |
| *За енциклопедични вписвания (без автор или издател)* | *Заглавие на енциклопедията* (година) „Заглавие на вписването”, том, издание, Заглавие на енциклопедията, Издател, Място на издаване, страници.  e.g*. Encyclopaedia Britannica* (1926) "Psychology of culture contact", Vol. 1, 13th ed., Encyclopaedia Britannica, London and New York, NY, pp. 765-71.  (За вписвания с посочен автор, моля вижте насоките за изписване на имената за Глава на книга) |
| *За статии във вестници (с автор)* | Фамили, Инициали (година), „Заглавие на статията”, *Име на вестника*, дата, страници.  e.g. Smith, A. (2008), "Money for old rope", *Daily News*, 21 January, pp. 1, 3-4. |
| *За статии във вестник (без посочен автор)* | *Име на вестника* (година), „Заглавие на статията”, дата, страници.  e.g. *Daily News* (2008), "Small change", 2 February, p. 7. |
| *За електронни източници*  *За източници на български език:* | Ако източникът е достъпен в интернет, пълният интернет адрес (URL) трябва да посочи в края на референциите, както и датата, на която сте го използвали.  Фамилия, Инициали (година), „Име на статията”, достъпно на: URL адрес, (дата на достъп)  e.g. Castle, B. (2005), "Introduction to web services for remote portlets", available at: <http://www-128.ibm.com/developerworks/library/ws-wsrp/> (accessed 12 November 2007).  Ако се използват електронни източници без посочени автори и дата, URL адресът трябва да бъде включен или със скоби в основния текст, или препоръчително е да бъде посочен като бележка (с римски цифри с квадратни скоби заедно с текст, последван от пълният URL адрес в края на докупента).  За всеки цитиран източник на кирилица – на български език, трябва да се даде същият източник, изписан по правилата на Закона за транслитерацията.  Например: Ерхард, Л., 1993. Благоденствие за всички, София, *УИ “Стопанство”*. (Erhard, L., 1993. Blagodenstvie za vsichki, Sofia, *UI „Stopanstvo“.)* |